**Ministru kabineta noteikumu projekta "Grozījumi Ministru kabineta 2016. gada 9. augusta noteikumos Nr. 534 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu valsts ēkās" pirmās projektu iesniegumu atlases kārtas īstenošanas noteikumi"" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda 2014. - 2020. gada plānošanas perioda vadības likuma 20. panta 6. un 13. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ekonomikas ministrija (turpmāk – EM) ir veikusi analīzi par 4.2.1.2.pasākuma “Veicināt energoefektivitātes paaugstināšanu valsts ēkās” pirmās projektu iesniegumu atlases kārtas (turpmāk – 4.2.1.2.pasākuma pirmā kārta) un otrās projektu iesniegumu atlases kārtas projektu iesniegumu iesniegšanas termiņiem un plānotajām ikgadējām maksājumu plūsmām.Līdz 2018. gada maijam Centrālā finanšu un līgumu aģentūrā (CFLA) bija iesniegti 71 projektu iesniegumi, no kuriem projekta statuss "līgums" ir 12 projektiem, bet statuss "pabeigts" – diviem projektiem. Projektu iesniegumos iekļauto kopējais pieprasītais publiskais finansējums ir 56 379 667 EUR, tajā skaitā ERAF finansējums 48 452 073 EUR un valsts budžets 7 927 594 EUR.Visi resori ir norādījuši, ka, noslēdzot projektu ietvaros izsludinātās būvniecības iepirkumu procedūra, ir secināts, ka būvniecības nozarē ir vērojams būvniecības izmaksu pieaugums 15 – 30% apmērā salīdzinājumā ar sākotnēji plānotajām izmaksām 4.2.1.2.pasākuma pirmās kārtas ietvaros.Lai samazinātu ietekmi uz valsts budžetu un nodrošinātu kvalitatīvu projektu īstenošanu, EM kā racionālu risinājumu iesaka ministrijām noteikto kvotu ietvaros īstenot mazāku skaitu energoefektivitātes projektu, nekā sākotnēji plānots, kā arī izvērtēt, kuru projektu īstenošana ir lietderīga un sniegs vislielāko ieguvumu. Tiem projektiem, kuriem tiks konstatēts izmaksu sadārdzinājums pēc būvniecības iepirkuma noslēgšanas, būs iespēja saņemt papildus finansējumu, iekļaujoties noteiktajos kritērijos.4.2.1.2.pasākuma ietvaros līdz 2018.gada 31.decembrim ir jāsasniedz sertificētie izdevumi 25 903 583 EUR (kopējais publiskais finansējums). Balstoties uz operatīvo sadarbības iestādes prognozi, sertificētie izdevumi līdz 2018.gada 31.decembrim būs minimālā apmērā, indikatīvi 4-5 milj. EUR (15% no pasākumam noteiktā snieguma ietvara mērķa), ņemot vērā ievērojamos investīciju uzsākšanas kavējumus līdz šim. Tādējādi ir ievērojams risks nesasniegt arī kopējo prioritārā virziena mērķi un zaudēt snieguma ietvara rezervi 17 milj. EUR. Vienlaikus, lai projektus varētu īstenot, novēršot konstatētās problēmas nosacījumos, EM ierosina šādas izmaiņas 2016. gada 9. augusta noteikumos Nr.534 “Darbības programmas “Izaugsme un nodarbinātība” 4.2.1. specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2. pasākuma “Veicināt energoefektivitātes paaugstināšanu” pirmās projektu iesniegumu atlases kārtas īstenošanas noteikumi” (turpmāk – MK noteikumi Nr. 534):1. ***Ministru kabineta noteikumu projekta "Grozījumi Ministru kabineta 2016. gada 9. augusta noteikumos Nr.534 "Darbības programmas "Izaugsme un nodarbinātība" 4.2.1. specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu" pirmās projektu iesniegumu atlases kārtas īstenošanas noteikumi” (turpmāk – Noteikumu projekts) anotācijai izveidots pielikums ar katra projekta iesnieguma iesniegšanas gala termiņu Centrālā finanšu un līgumu aģentūrā un piešķirto publisko finansējumu.***

Lai EM sadarbībā ar CFLA nodrošinātu projektu iesniegumu iesniegšanas termiņu uzraudzību un sekmētu 2018.gada snieguma ietvara mērķa sasniegšanu, MK noteikuma projekta anotācijai izveidots pielikums, kurš satur IPIA sarakstu. IPIA sarakstā norādīts ēkas īpašnieks, projekta iesniedzējs, ēkas adrese, būves kadastra apzīmējums, projekta iesnieguma iesniegšanas termiņš un piešķirtais publiskais finansējums.Finansējuma plūsmu prognoze tiks iegūta, balstoties uz līgumiem, kas noslēgti ar CFLA, un līgumu ietvaros iesniegtajiem maksājumu pieprasījumu grafikiem.Balstoties uz veikto analīzi un ņemot vērā lēno finansējuma apguvi 4.2.1.2.pasākuma pirmā kārtas ietvaros projektu iesniedzēju norādītie termiņi projektu iesniegumu iesniegšanai CFLA būs jāievēro. Informācija par būtiskām neizpildēm vai novirzēm tiks iekļauta Finanšu ministrijas sagatavotajos informatīvajos ziņojumos par Eiropas Savienības struktūrfondu un Kohēzijas fonda investīciju ieviešanas statusu, kas ik mēnesi tiek iesniegti Ministru kabinetā. 1. ***Noteikt, ka resors informē CFLA par uzaicināmo projekta iesniedzēju***

Līdz šim esošā kārtība, kad attiecīgais resors informē EM par nepieciešamību uzaicināt projektu iesniedzējus, un EM tālāk informē CFLA, ir neefektīva un rada papildu administratīvo slogu. Jaunā kārtība noteiks, ka resoram ir jāinformē CFLA par uzaicinājuma nosūtīšanu attiecīgajam projekta iesniedzējām. Lai CFLA varētu uzraudzīt uzaicinājumu izsūtīšanas procesu un kontrolēt projektu iesniegumu iesniegšanas termiņus, ir izveidots MK noteikumu projekta anotācijas 1.pieliekums (apraksts anotācijas 1.punktā).Jaunā kārtība nodrošinās, ka ministrijas veiks savu projektu stingrāku pārraudzību un sekos līdzi projektu iesniegšanas termiņiem, kā arī EM un CFLA veiktās darbības nepārklāsies.MK noteikumu Nr.534 36.punkts nosaka, ka ministrijas sev pieejamā publiskā finansējuma ietvaros var mainīt šo noteikumu 14. punktā izsniegtajā apliecinājumā norādīto finansējuma sadalījumu starp projektiem, CFLA iesniedzot pamatojošu dokumentāciju par izmaiņu piemērošanu.Resoram, mainot ēku sarakstu un/vai projektu publisko finansējumu, ir nepieciešams rakstiski informēt atbildīgo un sadarbības iestādi.1. ***Precizēt MK noteikumu Nr. 534 1. pielikumā noteikto pieejamo publisko finansējumu.***

4.2.1.2.pasākuma kopējais publiskais finansējums ir 115 127 027 EUR, tajā skaitā finanšu rezerve ir 7 022 201 EUR apmērā. Tieslietu ministrija ar 2017. gada 4. oktobra vēstuli Nr. 21 – 2.1/3020 un, precizējot projektu finansējuma sadalījumu ar 2018. gada 17. maija atzinumu par EM Noteikumu projektu, informēja EM, ka tai piešķirtā 6 048 835 EUR publiskā finansējuma kvota 4.2.1.2.pasākuma pirmās kārtas ietvaros ir jāsamazina. Pēc Tieslietu ministrijas kvotas samazināšanas līdz 2 293 522 EUR atlikums3 755 313 EUR apmērā no Tieslietu ministrijas kvotas ir novirzīts uz snieguma rezervi. Atlikusī snieguma rezerves summa 3 266 888 EUR apmērā ir iekļauta darbības programmas “Izaugsme un nodarbinātība” 4.2.1. specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.1. specifiskā atbalsta mērķa pasākumā “Veicināt energoefektivitātes paaugstināšanu dzīvojamās ēkās” (turpmāk – 4.2.1.1.pasākums). Tiklīdz 4.2.1.2.pasākuma ietvaros atbrīvojas publiskais finansējums, to primāri novirzīs 4.2.1.1.pasākuma snieguma rezerves samazināšanai par 3 258 418 EUR.Piedāvātais risinājums snieguma rezerves vienas daļas atskaitīšanai no 4.2.1.2.pasākuma pirmās projektu iesniegumu atlases kārtas neapdraud Latvijas saistību izpildi, kas noteiktas ar Eiropas Parlamenta un Padomes 2012.gada 25.oktobra Direktīvu 2012/27/ES par energoefektivitāti, ar ko groza Direktīvas 2009/125/EK un 2010/30/ES, un atceļ Direktīvas 2004/8/EK un 2006/32/EK (turpmāk – Direktīva 2012/27/ES) 5. panta 1.punktu. Direktīva 2012/27/ES nosaka, ka dalībvalstīm no 2014. – 2020. gadam katru gadu jāatjauno 3% kopējās platības no tās centrālās valdības īpašumā esošajām un izmantotajām ēkām. 3% mērķi varēs pildīt līdz 2021.gadam (ieskaitot), kas pārsniedz 2020.gada slieksni. Skaidrojam, ka Direktīvas 2012/27/ES 5.panta 3.punkts nosaka, ka dalībvalsts papildus atjaunoto platību var ieskaitīt jebkurā no trim iepriekšējo vai nākamo gadu ikgadējā atjaunošanas normā.Savstarpējas vienošanās rezultātā starp VNĪ, FM un EM 4.2.1.2.pasākuma otrās kārtas ietvaros notiks valsts akciju sabiedrības ar ierobežotu atbildību “Jaunais Rīgas teātris” ēkas atjaunošana par kopējo publisko finansējumu2 170 416 EUR. Finansējuma pārdale notiks no 4.2.1.2.pasākuma pirmās kārtas FM kvotas, jo projekts Smilšu ielā 1 netiks realizēts. Lai nodrošinātu kvotu pārdali, VNĪ ir iesniedzis atjaunojamo ēku sarakstu, kuras tiks ieskaitītas valsts ēku 3% atjaunošanas mērķī. Šo ēku atjaunošana notiek bez ES fondu līdzfinansējuma.Tā kā netiks realizēts projekts Smilšu ielā 1, papildus pārdalīt no FM kvotas 177 143 EUR uz VNĪ kvotu projekta Aristīda Briāna ielā 13, Rīgā, īstenošanai un 850 000 EUR uz EM kvotu projekta Pērses ielā 2, Rīgā, īstenošanai.Pēc finansējuma pārdales un 4.2.1.2.pasākuma otrās kārtas publiskā finansējuma palielināšanas 4.2.1.2.pasākuma kopējais publiskais finansējums ir 120 927 029 EUR, tajā skaitā finanšu rezerve ir7 022 201 EUR apmērā. Savukārt 4.2.1.2.pasākuma pirmās kārtas pieejamais kopējais publiskais finansējums ir 76 693 686 EUR, bet kopējais publiskais finansējums – 80 448 999 EUR.1. ***Kvotu pārdale starp Izglītības un zinātnes ministriju un Ekonomikas ministriju.***

Izglītības un zinātnes ministrijas Nekustamā īpašuma un valsts mantas apsaimniekošanas komisijas 2017.gada 4.septembra sēdē (protokols Nr.10, 3.punkts) tika pieņemts lēmums atbalstīt valsts nekustamā īpašuma (nekustamā īpašuma kadastra Nr.0100 115 0309) Krīvu ielā 11, Rīgā, nodošanu EM valdījumā. Ministru kabineta 2017.gada 7.novembra rīkojums Nr.640 “Par valsts nekustamā īpašuma Krīvu ielā 11, Rīgā, nodošanu Ekonomikas ministrijas valdījumā” ir izskatīts un pieņemts Ministru kabineta 2017.gada 7.novembra sēdē. Attiecīgi arī publiskais finansējums 4.2.1.2.pasākuma ietvaros 1 073 000 EUR apmērā, kas ir paredzēts norādītā nekustamā īpašuma energoefektivitātes paaugstināšanai, tiek pārdalīts uz EM kvotu. EM pārdalīto kvotu 1 073 000 EUR apmērā var izmantot tikai pēc valsts nekustamā īpašuma Krīvu ielā 11, Rīgā, reģistrēšanas zemesgrāmatā uz Latvijas valsts vārda Ekonomikas ministrijas personā.Atbilstoši precizēts MK noteikumu Nr.534 1. pielikums.1. ***Dzēst nosacījumu katrai ministrijai individuāli līdz 2018.gada 31.decembrim sasniegt noteiktu sertificēto izdevumu apmēru.***

Lai sekmētu finansējuma apguvi, Sadarbības partneru darba grupas par Eiropas Savienības struktūrfondu un Kohēzijas fonda jautājumiem š.g. 24.oktobra sēdes dalībnieki vienojās uzdot visām ministrijām katra resora ietvaros sadarbībā ar finansējuma saņēmējiem un VAS “Valsts nekustamie īpašumi” līdz 2017.gada 31.decembrim iesniegt projektu iesniegumus CFLA par vismaz 50% no 4.2.1.2. pasākuma pirmās projektu iesniegumu atlases kārtas pieejamā publiskā finansējuma attiecīgajam resoram. Šī nosacījuma neizpildes gadījumā EM analizēs un nepieciešamības gadījumā ierosinās 4.2.1.2.pasākuma 1.kārtas publiskā finansējuma pārdali starp ministrijām. Papildus Sadarbības partneru darba grupas par Eiropas Savienības struktūrfondu un Kohēzijas fonda jautājumiem 2017.gada 24.oktobra sēdē tika nolemts, ka tiek dzēsts nosacījums katrai ministrijai individuāli līdz 2018.gada 31.decembrim nodrošināt sertificētus izdevumus vismaz 32 % apmērā no tām aprēķinātā publiskā finansējuma kvotas.1. ***Dzēst nosacījumu katrai ministrijai nodrošināt, ka 40% no pieejamā publiskā finansējuma tiek novirzīts ārpus Rīgas administratīvās teritorijas.***

Lai paātrinātu finansējuma apguvi 4.2.1.2.pasākuma pirmās projektu iesniegumu atlases kārtas ietvaros, ir dzēsts nosacījums katrai ministrijai nodrošināt, ka 40 % no ministrijai pieejamā publiskā finansējuma, kas norādīts šo noteikumu 1. pielikumā, tiks novirzīts ārpus Rīgas administratīvās teritorijas.1. ***Noteikt, ka VAS "Latvijas dzelzceļš" var būt projekta iesniedzējs un finansējuma saņēmējs un ka sadarbības partneris var būt atvasinātas publiskas personas aģentūra.***

Lai paātrinātu finansējuma apguvi un paplašinātu finansējuma saņēmēju un sadarbības partneru loku 4.2.1.2.pasākuma pirmās projektu iesniegumu atlases kārtas ietvaros, nepieciešams noteikt, ka VAS "Latvijas dzelzceļš" var būt projekta iesniedzējs un finansējuma saņēmējs un ka atvasinātas publiskas personas aģentūra var būt sadarbības partneris.1. ***Noteikt CO2 emisiju aprēķinu gadījumā, ja ēkas apkurē izmanto atjaunojamos energoresursus.***

CO2 emisiju samazinājums tiek aprēķināts pēc Ministru kabineta 2013.gada 25.jūnija noteikumu Nr.348 „Ēku energoefektivitātes aprēķina metode” 175. punkta un šo noteikumu 1.pielikuma 3.tabulā norādītājām emisijas faktoru vērtībām, izņemot gadījumus, kur kā kurināmo izmanto atjaunojamos energoresursus. Ja kā kurināmo izmanto atjaunojamos energoresursus, saskaņā ar “Metodoloģiju horizontālā principa “Ilgtspējīga attīstība” īstenošanas uzraudzības rādītāja – siltumnīcefekta gāzu emisijas – aprēķinam” ogļskābās gāzes ekvivalenta aprēķinā tiks piemērots ogļskābās gāzes ekvivalenta faktors 0,264 kg/kWh un primārās enerģijas patēriņa aprēķinā piemēros konversijas koeficientu 1,0 (nosacījums attiecināms tikai uz 4.2.1.2.pasākumu).1. ***Noteikt, ka finansējuma saņēmējs var palielināt projekta attiecināmās izmaksas pēc projekta iesnieguma iesniegšanas sadarbības iestādē līdz projekta apstiprināšanai nosacījumu izpildes laikā, ja projekts apstiprināts ar nosacījumu, vai pēc vienošanās vai līguma noslēgšanas ar CFLA.***

Lai paātrinātu finansējuma apguvi 4.2.1.2.pasākuma pirmās projektu iesniegumu atlases kārtas ietvaros, nepieciešams noteikt, ka finansējuma saņēmējs var paaugstināt projekta attiecināmās izmaksas pēc projekta iesnieguma iesniegšanas sadarbības iestādē līdz projekta apstiprināšanai nosacījumu izpildes laikā, ja projekts apstiprināts ar nosacījumu, vai pēc vienošanās vai līguma noslēgšanas ar CFLA. Esošā kārtība nosaka, ka attiecīgajam resoram ir jāsagatavo informatīvais ziņojums un tas jāiesniedz Ministru Kabinetā, kas ir laikietilpīga procedūra. Jaunā kārtība noteiks, ka finansējuma saņēmējam CFLA būs jāiesniedz ministrijas apliecinājums, kurā tā apliecina projekta attiecināmo izmaksu paaugstināšanu ministrijai piešķirtās kvotas ietvaros, aktualizējot informāciju, kas ir noteikta MK noteikumu Nr.534 14.1., 14.2., 14.3. un 14.4.apakšpunktā.Pēc finansējuma saņēmēja iesnieguma saņemšanas par attiecināmo izmaksu palielināšanu sadarbības iestāde veic projekta pārvērtēšanu, kuras ietvaros jāpārliecinās par projektu iesniegumu vērtēšanas kvalitātes kritērija Nr.1 "Ēkas energoefektivitātes paaugstināšanas rezultātā plānotais siltumenerģijas ietaupījums (megavatstundas/gadā) attiecībā pret projekta attiecināmām izmaksām (tūkstošos euro)" atbilstību. Projekta iesnieguma vērtēšanas laikā ir iespējams veikt gan projekta datu precizēšanu, gan attiecināmo izmaksu apjomu.1. ***Noteikt, ka, ja projekta īstenošanas laikā rodas neattiecināmie izdevumi vai sadārdzinās projekta plānotās attiecināmās izmaksas, kā rezultātā projekta izmaksas neiekļaujas MK noteikumu Nr.534 1. pielikumā noteiktajā ministrijas pieejamā finansējuma maksimālajā apmērā, finansējuma saņēmējs papildu izmaksas sedz no paša rīcībā* esošajiem līdzekļiem.**
 |
| 3. | Projekta izstrādē iesaistītās institūcijas | Ekonomikas ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts ēku īpašnieki un lietotāji. |
| 2. | Tiesiskā regulējuma ietekme uz tautsaimniecību un administratīvo slogu | Sadarbības iestāde veiks vienošanās/līguma par ES fonda projekta īstenošanu grozījumus, lai iestrādātu nosacījumus par attiecināmo izmaksu palielināšanu periodā pēc vienošanās vai līguma noslēgšanas ar sadarbības iestādi. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2018.gads** |  **Turpmākie trīs gadi (*euro*)** |
| **2019.gads** | **2020.gads** | **2021.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 12 750 000 | 0 | 12 750 000 | 0 | 12 750 000 | -1 844 854 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 12 750 000 | 0 | 12 750 000 | 0 | 12 750 000 | -1 844 854 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 15 000 000 | 0 | 15 000 000 | 0 | 15 000 000 | -2 170 416 | 0 |
| 2.1. valsts pamatbudžets | 15 000 000 | 0 | 15 000 000 | 0 | 15 000 000 | -2 170 416 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | -2 250 000 | 0 | -2 250 000 | 0 | -2 250 000 | 325 562 | 0 |
| 3.1. valsts pamatbudžets | -2 250 000 | 0 | -2 250 000 | 0 | -2 250 000 | 325 562 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme: | -2 250 000 | 0 | -2 250 000 | 0 | -2 250 000 | 325 562 | 0 |
| 5.1. valsts pamatbudžets | X | 0 | X | 0 | X | 325 562 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Publiskais finansējums 2 170 416 EUR pilnā apmērā ir paredzēts 2020.gadā projekta Lāčplēša ielā 25, Rīgā, īstenošanai. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav plānotas amata vietu skaita izmaiņas. |
| 8. Cita informācija | Publiskais finansējums 2 170 416 EUR tiek pārdalīts no 4.2.1.2.pasākumā pirmās kārtas uz 4.2.1.2.pasākuma otro kārtu projekta Lāčplēša ielā 25, Rīgā, īstenošanai 2020.gadā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Noteikumu projektam ir ietekme uz plānotajiem grozījumiem Ministru kabineta 2017. gada 4.janvāra noteikumiem Nr.13 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu valsts ēkās" otrās projektu iesniegumu atlases kārtas īstenošanas noteikumi"". |
| 2. | Atbildīgā institūcija | Ekonomikas ministrija |
| 3. | Cita informācija  | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
|  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekta un tā anotācijas redakcijas ievietotas EM tīmekļa vietnē 23.11.2017., 23.01.2018., 08.05.2018. |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | EM kā atbildīgā iestāde, Centrālā finanšu un līgumu aģentūra kā sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija.Vērtējot projektu īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne potenciālajiem finansējuma saņēmējiem, ne fondu vadībā iesaistītajām institūcijām.Iesniegto projektu iesniegumu pieņemšanu un vērtēšanu nodrošinās Centrālā finanšu un līgumu aģentūra kā sadarbības iestāde. |
| 3. | Cita informācija | Nav |

**Ministru prezidenta biedrs,**

**ekonomikas ministrs A. Ašeradens**

**Vīza: Valsts sekretārs Ē. Eglītis**

Zvaigznītis

67013171

Kristaps.Zvaigznitis@em.gov.lv